როგორი იქნება ურთიერთობა ამერიკას და რუსეთს შორის?
ვაშინგტონს და მოსკოვს შორის ურთიერთობა ამჟამად გაყინულია, თვლიან ექსპერტები
რუსეთს ახალი, თუმცა ამავე დროს ძველი, და ყველასთვის კარგად ნაცნობი ლიდერი ჰყავს. შეერთებულ შტატებში კი ნოემბერში ახალი საპრეზიდენტო არჩევნები ტარდება, რომელიც ან მეორე ვადით ბარაკ ობამას გაუხანგრძლივებს პრეზიდენტობას, ან კიდევ ქვეყნის გაძღოლის საქმეს რესპუბლიკელ მიტ რომნის ანდობს. ბევრ სპეციალისტს, მათ შორის კოლუმბიის უნივერსიტეტის პროფესორს, რობერტ ლეგვოლდს მიაჩნია, რომ ვაშინგტონს და მოსკოვს შორის ურთიერთობა ამჟამად გაყინულია და ეს ფაზა სულ ცოტა, რამდენიმე თვის განმავლობაში გასტანს. - აღნიშნავს პროფესორი ლეგვოლდი. საპრეზიდენტო კამპანიის მსვლელობისას ვლადიმირ პუტინმა გამოკვეთილად ანტიამერიკული რიტორიკა გამოიყენა, რაც მას პრეზიდენტად არჩევაში არაერთხელ გამოადგა. აღნიშნულ ტაქტიკას არ შეიძლება უარყოფითი შედეგები არ მოჰყვეს, აცხადებს ბატონი ლეგვოლდი. კოლეგის აზრს სტეფან კოენი, პრინსტონის უნივერსიტეტის პროფესორიც იზიარებს. ოღონდ იმასაც უსვამს ხაზს, რომ აღნიშნული ანტი-რუსული რიტორიკა არც შეერთებული შტატების საპრეზიდენტო კამპანიისთვის არის უცხო. აღნიშნავს ბატონი კოენი. ანალიტიკოსების საერთო აზრით, ამერიკელთა მხრიდან მსგავსი უკომპრომისო გამონათქვამები რუსეთის მიერ ანალოგიური განცხადებების გაკეთებას იწევევს და პირიქით. პრეზიდენტმა ობამამ რუსეთთან ურთიერთობის გაუმჯობესება საგარეო პოლიტიკას საძირკველად დაუდო. ორი ქვეყნის ურთიერთობებში მომხდარმა ეგრედ წოდებულმა „გადატვირთვამ“ შეერთებულ შტატებს რამდენიმე საკითხში მნიშვნელოვანი წარმატება მოუტანა. ეს იყო მაშინდელ პრეზიდენტ მედვედევთან და პრემიერ-მინისტრ პუტინთან მიღწეული შეთანხმებები შეიარაღების კონტროლზე, რაც ხელშეკრულებით დამთავრდა და ურთიერთთანამშრომლობის გაღრმავება ავღანეთთან და ირანთან მიმართებაში. აქედან გამომდინარე პროფესორ ლეგვოლდს მიაჩნია, რომ პუტინის მიერ საპრეზიდენტო კამპანიის დროს გაკეთებული განცხადებების მიუხედავად, ობამას ადმინისტრაცია რუსეთისგან იგივე საგარეო პოლიტიკის გაგრძელებას ელის. აღნიშნავს პროფესორი. ასეა თუ ისე, ანალიტიკოსები თვლიან, რომ შეერთებულ შტატებს და რუსეთს შორის უერთიერთობამ წლების მანძილზე ევოლუცია განიცადა და იმ დონემდე მივიდა, რომ დაძაბულობებით სავსე ცივი ომის პერიოდის დადგომა უახლოეს მომავალში პრაქტიკულად გამორიცხულია.